
1. SADAĻA
VISPĀRĪGĀ INFORMĀCIJA
1.1. Iepirkuma nosaukums, identifikācijas numurs, procedūras veids: Atklāts konkurss “Būvuzraudzība publisko pasākumu vietas izveidei Pļavmuižā”, identifikācijas Nr. TNP 2024/48 (turpmāk – Atklāts konkurss), tiek veikts saskaņā ar Publisko iepirkumu likumu[footnoteRef:1] (turpmāk – PIL). [1:  Publisko iepirkumu likums, skatīt: https://likumi.lv/doc.php?id=287760] 

1.2. Pasūtītājs:
1.2.1. Pasūtītāja nosaukums: Talsu novada pašvaldība (turpmāk – Pasūtītājs).
1.2.2. Reģistrācijas numurs: 90009113532.
1.2.3. Juridiskā adrese: Kareivju iela 7, Talsi, Talsu novads, LV-3201.
1.2.4. Banka, konta numurs un kods: AS “SEB banka”, LV49UNLA0028700130033, UNLALV2X.
1.3. Iepirkumu organizē: Talsu novada pašvaldības Iepirkumu komisija (turpmāk – Komisija). 
1.4. Kontaktpersonas iepirkuma procedūras jautājumos:
1.4.1. Komisijas priekšsēdētājs Daniels Pētersons, e-pasts: iepirkumi@talsi.lv. 
1.4.2. Juridiskā, iepirkumu un kapitālsabiedrību uzraudzības departamenta Iepirkumu nodaļas iepirkumu speciāliste Alise Līva Mažeika, tālrunis 26355312, e-pasts: iepirkumi@talsi.lv.
1.5. Informācijas apmaiņa:
1.5.1. Informācijas apmaiņa starp Pasūtītāju, piegādātājiem un pretendentiem notiek rakstveidā, nododot to personiski vai nosūtot pa pastu, vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, un izmantojot Elektronisko iepirkumu sistēmā (turpmāk – EIS) e-konkursu apakšsistēmu.
1.5.2. Atklāta konkursa nolikums (turpmāk – Nolikums), Nolikuma grozījumi un cita informācija par Atklāta konkursa norisi līdz piedāvājumu atvēršanai tiek publicēta EIS www.eis.gov.lv e-konkursu apakšsistēmā. 
1.5.3. Jebkura papildu informācija, kas tiks sniegta saistībā ar Atklātu konkursu, tiks publicēta Pasūtīja pircēja profilā EIS https://www.eis.gov.lv/EKEIS/Supplier/Organizer/1144. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
1.5.4. Ja ieinteresētais piegādātājs laikus pieprasa papildu informāciju par iepirkuma procedūras dokumentos iekļautajām prasībām, Komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Atbildes uz piegādātāju pieprasījumiem sniegt papildu informāciju par Nolikumu tiek nosūtītas piegādātājam, kas uzdevis jautājumu, un vienlaikus publicētas EIS www.eis.gov.lv e-konkursu apakšsistēmā.
1.5.5. Par jautājuma saņemšanas dienu tiek uzskatīts saņemšanas datums līdz Pasūtītāja darba dienas beigām, kas pirmdienās, trešdienās un ceturtdienās ir no pulksten 08.00 līdz 17.00, otrdienās – no pulksten 08.00 līdz 18.00, piektdienās – no pulksten 08.00 līdz 16.00. Pēc darba laika iesniegtais jautājums tiek uzskatīts par saņemtu nākošajā darba dienā.
1.5.6. Ja piegādātājs papildu informāciju ir pieprasījis, izmantojot EIS, Komisija papildu informāciju piegādātājam sniedz, ievietojot šo informāciju EIS, pie iepirkuma procedūras dokumentiem, norādot arī uzdoto jautājumu, kā arī, izmantojot EIS pieejamos rīkus, nosūta piegādātājam.
1.5.7. Ja piegādātājs papildu informāciju pieprasījis, nosūtot papildu informācijas pieprasījumu uz Atklāta konkursa dokumentos norādītajiem e-pastiem, nosūtot pa pastu, vai iesniedzot personīgi, Komisija papildu informāciju piegādātājam sniedz, to nosūtot piegādātājam uz tā norādīto e-pasta adresi, vienlaikus ievietojot šo informāciju EIS, pie iepirkuma dokumentiem un norādot arī uzdoto jautājumu.
1.6. Iepirkuma procedūras dokumenti:
1.6.1. Nolikumam ar pielikumiem ir nodrošināta tieša un brīva elektroniskā pieeja Pasūtītāja pircēja profilā EIS  https://www.eis.gov.lv/EKEIS/Supplier/Organizer/1144.
1.6.2. Lejupielādējot iepirkuma procedūras dokumentus, pretendents uzņemas atbildību sekot līdzi Komisijas sniegtajai papildu informācijai, kas tiek publicēta EIS e-konkursu apakšsistēmā.
1.6.3. EIS reģistrēta ieinteresētā persona var reģistrēties kā Nolikuma saņēmējs, skatīt: https://www.eis.gov.lv/EIS/Publications/PublicationView.aspx?PublicationId=883.
1.7. Prasības piedāvājuma iesniegšanai un noformēšanai:
1.7.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
1.7.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
1.7.1.2. elektroniski aizpildāmos dokumentus elektroniski sagatavojot ārpus EIS e‑konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.7.1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
1.7.2. Sagatavojot piedāvājumu, pretendents ievēro, ka:
1.7.2.1. Piedāvājuma dokumenti jāaizpilda elektroniskā dokumentā ar Microsoft Office rīkiem lasāmā formātā;
1.7.2.2. Finanšu piedāvājuma forma (4. pielikums) jāaizpilda pilnībā, nemainot Pasūtītāja noteikto secību un pozīciju skaitu, visas cenas un summas norādot euro, visas pozīcijas noapaļojot ar 2 (divām) decimālzīmēm aiz komata;
1.7.2.3. Dokumentus paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu atvasinājumu;
1.7.2.4. Dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
1.7.3. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem.
1.7.4. Pretendentam jāiesniedz dokumenti, kas aizpildīti atbilstoši Nolikumam klāt pievienoto veidlapu formai.
1.7.5. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā.
1.7.6. Pretendents ir tiesīgs visu piedāvājumā iesniegto dokumentu atvasinājumu un tulkojumu pareizību apliecināt ar vienu apliecinājumu.
1.7.7. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.
1.7.8. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
1.7.9. Kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām pretendents ir tiesīgs iesniegt Eiropas vienoto iepirkuma procedūras dokumentu (turpmāk – ESPD), tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, IV daļu “Atlases kritēriji”, VI daļu “Noslēguma apliecinājumi”. Pretendents aizpilda ESPD par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, IV daļu “Atlases kritēriji”, VI daļu “Noslēguma apliecinājumi”. Pretendents iesniedz ESPD par katru tā norādīto apakšuzņēmēju, kura sniedzamo pakalpojumu vērtība ir vismaz 10 000,00 euro, tajā aizpildot II daļu “Informācija par ekonomikas dalībnieku”, III daļu “Izslēgšanas iemesli”, VI daļu “Noslēguma apliecinājumi”. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. ESPD pieejams EIS: http://espd.eis.gov.lv.  Pretendentam ESPD ir jānorāda arī, vai uz pretendentu un PIL 42. panta trešajā daļā minētajām personām nav attiecināms kāds no PIL 42. panta otrās daļas 2. un 3.  punktā minētajiem izslēgšanas nosacījumiem.
1.7.10. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt Nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.
1.7.11. Iesniedzot piedāvājumu, pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus.
1.7.12. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
1.7.13. Piegādātāju apvienība, attiecībā uz kuru pieņemts lēmums slēgt līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
1.8. Piedāvājumu iesniegšanas un atvēršanas vieta, datums, laiks, kārtība:
1.8.1. Saskaņā ar PIL 39. panta pirmo daļu piedāvājumi Atklātā konkursā ir iesniedzami tikai elektroniski Valsts reģionālās attīstības aģentūras mājaslapas EIS e-konkursu apakšsistēmā. Ārpus EIS e‑konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un noraidīti.
1.8.2. Piedāvājumu iesniegšanas un atvēršanas termiņu skatīt EIS e-konkursu apakšsistēmā Pasūtītāja pircēja profilā un Iepirkumu uzraudzības biroja mājaslapā – paziņojumā par līgumu. Piedāvājumu atvēršana paredzēta EIS e-konkursu apakšsistēmā ne ātrāk kā četras stundas pēc piedāvājumu iesniegšanas termiņa beigām Talsu novada pašvaldības administratīvajā ēkā Kareivju ielā 7, Talsos, Talsu novadā.
1.8.3. Piedāvājumu atvēršanas sanāksme ir atklāta. Piedāvājumu atvēršanas sanāksmē tiešsaistes režīmā EIS e-konkursu apakšsistēmā var piedalīties visas ieinteresētās personas. 
1.8.4. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai.
1.8.5. Pasūtītājs publicē pretendentu iesniegto finanšu piedāvājumu apkopojumu EIS e-konkursu apakšsistēmā pēc piedāvājumu atvēršanas līdz attiecīgās darba dienas beigām.
1.8.6. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas Atklāta konkursa nolikumā vai paziņojumā par līgumu, tad Pasūtītājs rīkojas Ministru kabineta 2017. gada 28. februāra noteikumu Nr. 107 “Iepirkumu procedūru un metu konkursu norises kārtība”[footnoteRef:2]  14. punktā noteiktajā kārtībā. [2:  Ministru kabineta 2017. gada 28. februāra noteikumi Nr.107, skatīt: https://likumi.lv/ta/id/289086-iepirkuma-proceduru-un-metu-konkursu-norises-kartiba.
] 


2. SADAĻA
INFORMĀCIJA PAR IEPIRKUMA PRIEKŠMETU
2.1. Iepirkuma priekšmets un tā apraksts: Būvuzraudzība publisko pasākumu vietas izveidei Pļavmuižā saskaņā ar Darba uzdevumu (2. pielikums), Latvijas būvnormatīviem, Ministru kabineta 2014. gada 19. augusta noteikumiem Nr. 500 “Vispārīgie būvnoteikumi” un citiem būvniecību un būvuzraudzību regulējošajiem normatīvajiem aktiem. Par būvdarbu veikšanu izsludināts atklāts konkurss “Publisko pasākumu vietas izveide Pļavmuižā”, identifikācijas Nr. TNP 2024/47. 
2.2. Iepirkuma CPV kods: 71247000 – 1 (Būvdarbu uzraudzība).
2.3. Būvdarbu un būvuzraudzības īstenošana tiek veikta ELFLA fonda finansēts projekts “Publisko pasākumu vietas izveide Pļavmuižā” Nr. 24-08-AL35-A019.2203-000005.
2.4. Kā iepirkuma procedūras veids ir izvēlēts atklāts konkurss, jo Pasūtītājam ir paredzēti vairāki līdzīgu būvuzraudzību iepirkumi un atbilstoši PIL 11. pantam paredzamo līgumcenu nosaka kā visu daļu kopējo summu.
2.5. Pamatojums iepirkuma līguma slēgšanas tiesību piešķiršanai, nedalot iepirkumu daļās: viens pretendentu loks, vienots iepirkuma priekšmets, viens paskaidrojuma raksts un viens būvdarbu veikšanas laiks objektā.
2.6. Līguma izpildes vieta: “Pļavu skola”, Laucienes pag., Talsu nov., LV-3285, kadastra Nr.88700130030.
2.7. [bookmark: _Hlk170373047]Līguma izpildes termiņš – būvuzraudzība jānodrošina visā būvdarbu veikšanas laikā līdz objekta nodošanai ekspluatācijā. Plānotais būvuzraudzības izpildes termiņš sākas vismaz 14 (četrpadsmit) dienas pirms būvdarbu uzsākšanas, bet, ja būvdarbi jau ir uzsākti vai tos jāuzsāk agrāk par 14 (četrpadsmit) dienām no līguma noslēgšanas dienas, tad 2 (divu) dienu laikā pēc līguma spēkā stāšanās dienas un beidzas pēc būvdarbu pabeigšanas, būvobjekta pieņemšanas ekspluatācijā atbilstoši Latvijas Republikas normatīvajiem aktiem un Gala ziņojuma iesniegšanas Pasūtītājam. Prognozētais būvdarbu termiņš 4 (četri) mēneši no būvdarbu līguma spēkā stāšanās dienas. Nodošana ekspluatācijā tiek ieskaitīta kopējā Līguma izpildes termiņā. Būvdarbu garantijas periodā ir jānodrošina būvuzraudzība saskaņā ar Darba uzdevumu (2. pielikums). Līgums ar pretendentu, kuram tiks piešķirtas līguma slēgšanas tiesības, tiks noslēgts pēc aizdevuma saņemšanas Valsts kasē.  
2.8. Paredzamā līguma cena: netiek publiskota.
2.9. Nodrošinājumi:
2.9.1. Piedāvājuma nodrošinājums: netiek paredzēts.
2.9.2. Līguma izpildes nodrošinājums: netiek paredzēts.
2.9.3. Garantijas laika nodrošinājums: netiek paredzēts.

3. SADAĻA 
PRASĪBAS PRETENDENTIEM UN IESNIEDZAMIE DOKUMENTI
	Prasība:
	Iesniedzamais dokuments:

	3.1. Pretendenta pieteikums dalībai Atklātā konkursā, kas apliecina pretendenta apņemšanos sniegt pakalpojumu atbilstoši Nolikuma un tā pielikumu prasībām.
	Pieteikumu sagatavo atbilstoši Nolikumam pievienotajai formai (1. pielikums). Pieteikums jāparaksta pretendenta pārstāvim ar pārstāvības tiesībām vai tā pilnvarotai personai.

	Atlases dokumenti

	3.2. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. Pretendentam jāiesniedz dokumenti par katru apvienības dalībnieku. Uz katru apvienības dalībnieku attiecas Nolikuma 3.3. punkts un 3.4. punkts, bet pārējos Nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	3.3. Pretendentu izslēdz no dalības iepirkuma procedūrā jebkurā no PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktajiem gadījumiem, kā arī gadījumos, ja uz  pretendentu, kuram būtu piešķiramas līguma slēgšanas tiesības, ir attiecināmi Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā noteiktie izslēgšanas gadījumi.
	a) Komisija pretendentu izslēgšanas gadījumus pārbauda PIL 42. pantā noteiktajā kārtībā.
b) Par Sankciju likuma 11.1 panta pirmajā daļā minētajiem izslēgšanas gadījumiem Komisija veiks pārbaudi Ārlietu ministrijas tīmekļvietnē pieejamās datubāzēs vai Lursoft datu bāzes tīmekļvietnē https://sankcijas.lursoft.lv/site/index, kurā iekļauti sankciju sarakstos iekļautie subjekti.

	3.4. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamos būvuzraudzības pakalpojumus.
	a) Komisija pārliecinās par pretendenta reģistrācijas faktu Uzņēmumu reģistra mājaslapā (www.ur.gov.lv),  kā arī saņemot izziņas EIS (https://www.eis.gov.lv/).
b) Komisija Būvniecības informācijas sistēmā (https://bis.gov.lv/)* (turpmāk – BIS) pārbauda pretendenta tiesības veikt būvuzraudzību.
c) Ārvalstī reģistrētam pretendentam, kas nav reģistrēts Uzņēmumu reģistrā un/vai Būvkomersantu reģistrā, reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur Pasūtītājs varētu pārliecināties par pretendenta reģistrācijas faktu).

	3.5. Pretendents iepriekšējo 5 (piecu) gadu laikā  (2019., 2020., 2021., 2022., 2023. gadā un 2024. gadā līdz piedāvājumu iesniegšanas termiņa beigām) ir veicis būvuzraudzības darbus vismaz 1 (vienam) būvobjektam, kura ietvaros ir veikti teritorijas labiekārtošanas darbi. 

Uz piedāvājuma iesniegšanas datumu būvdarbiem ir jābūt pilnībā pabeigtiem un būvobjektam jābūt nodotam ekspluatācijā atbilstoši normatīvo aktu prasībām.
	a) Jāiesniedz pretendenta pieredzes saraksts, kas sagatavots atbilstoši Nolikumam pievienotajai formai (4. pielikums).
b) Jāiesniedz katra būvobjekta ekspluatācijā nodošanas akts vai cits dokuments, kas apliecina pretendenta pieredzes atbilstību Nolikuma 3.5. punkta prasībām.
c) Jāiesniedz vismaz 1 (viena) pasūtītāja pozitīva atsauksme vai cits dokuments (piemēram, abpusēji parakstīts nodošanas – pieņemšanas akts), kas apliecina uzrādīto pieredzi. Atsauksmē vai citā dokumentā jāietver informācija par būvobjekta apjomu, veidu un summu, kā arī to, vai darbi veikti atbilstoši noslēgtajam līgumam.

	3.6. Pretendents paredzamā līguma izpildē nodrošina atbildīgo būvuzraugu, kuram izsniegts spēkā esošs būvprakses sertifikāts ceļu būvdarbu vadīšanā un / vai būvuzraudzībā.

	a) Jāiesniedz pretendenta piedāvāto speciālistu saraksts, kas sagatavots atbilstoši Nolikumam pievienotajai formai (5. pielikums).
b) Par speciālistu sertifikātu spēkā esamību Komisija pārliecināsies BIS (https://bis.gov.lv/)*.
c) Ja Nolikuma 3.6. punktā minētais speciālists nav pretendenta vai tā piesaistītā apakšuzņēmēja darbinieks, pretendents piedāvājumam pievieno piesaistītā speciālista parakstītu apliecinājumu par dalību līguma izpildē konkrētā pozīcijā, ja iepirkuma rezultātā līguma slēgšanas tiesības tiks piešķirtas pretendentam.
d) Personai, kuras profesionālā kvalifikācija ir iegūta ārzemēs – Latvijas Republikas kompetentas institūcijas izdotas profesionālās atzīšanas apliecības vai sertifikāta, vai arī cita dokumenta, kas apliecina ārvalstīs iegūtās izglītības un profesionālās kvalifikācijas atbilstību Latvijas Republikā noteiktajām prasībām, kopija. 
e) Ja pretendents piesaista ārvalstu speciālistu, tad iesniedz apliecinājumu, ka tā piesaistītais ārvalstu speciālists ir tiesīgs sniegt konkrētos pakalpojumus.

	* Ja Būvniecības informācijas sistēmā norādītā informācija neatbilst faktiskajai situācijai (apgrozījums, speciālisti, speciālistu sertifikāti), pretendents atsevišķā dokumentā norāda attiecīgu papildu informāciju.

	3.7. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. 
Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā, norādot, kādi resursi pretendenta rīcībā tiks nodoti.

	3.8. Pretendents līguma izpildei var piesaistīt apakšuzņēmējus.
	a) Pretendentam jāiesniedz piesaistīto apakšuzņēmēju un to apakšuzņēmēju saraksts, kuru veicamās pakalpojuma daļas vērtība ir 10 000,00 EUR vai lielāka, norādot katram apakšuzņēmējam nododamo līguma daļu (6. pielikums).
b) Jāiesniedz ārvalstī reģistrēta apakšuzņēmēja, kuru veicamās darba daļas vērtība ir 10 000,00 EUR no kopējās iepirkuma vērtības vai lielāka, reģistrācijas faktu apliecinošs dokuments vai tā atvasinājums, kas apliecina, ka apakšuzņēmējs ir reģistrēts atbilstoši tās valsts normatīvo aktu prasībām (ja šāds dokuments attiecīgajā valstī tiek izsniegts) vai jānorāda atsauce uz publiski pieejamu resursu, no kura var pārliecināties par reģistrācijas faktu.
c) Par katru apakšuzņēmēju, kuru veicamās darba daļas vērtība ir 10 000,00 EUR vai lielāka, piedāvājumam jāpievieno vienošanos ar katru apakšuzņēmēju par konkrētu darbu izpildi vai apakšuzņēmēja apliecinājums par tā gatavību veikt tam izpildei nododamo līguma daļu (7. pielikums).

	Tehniskais piedāvājums

	3.9. Pretendents ir iesniedzis tehnisko piedāvājumu.
	Pretendents, parakstot Darba uzdevumu, apliecina, ka pakalpojumu sniegs saskaņā ar  Darba uzdevumā (2. pielikums) noteiktajām prasībām, ņemot vērā paskaidrojuma rakstu, kas publicēts EIS pie būvdarbu  atklāta konkursa “Publisko pasākumu vietas izveide Pļavmuižā”, identifikācijas Nr. TNP 2024/47.

	Finanšu piedāvājums

	3.10. Pretendents ir iesniedzis finanšu piedāvājumu Atklātam konkursam.
	Pretendents iesniedz Finanšu piedāvājumu, kas sagatavots saskaņā ar Nolikuma 3. pielikumu.
Ievērībai:
Pretendenta Finanšu piedāvājumā norādītajā cenā jāiekļauj visas ar iepirkuma Nolikuma Darba uzdevuma prasību izpildi saistītās izmaksas, nodokļi, kā arī visas ar to netieši saistītās izmaksas, izmaksas par visiem riskiem, kas saistītas ar iekārtu un ar tās darbības nodrošināšanu saistītā aprīkojuma uzstādīšanu, ieregulēšanu, palaišanu un garantijas apkalpošanu. Pretendentam Finanšu piedāvājumā cenas un summas jānorāda eiro bez pievienotās vērtības nodokļa, atsevišķi norādot pievienotās vērtības nodokli un kopējo summu, ieskaitot pievienotās vērtības nodokli. Pretendentam Finanšu piedāvājumā cenu izmaksu pozīcijas jānorāda ar precizitāti divi cipari aiz komata. Iepirkuma līguma izpildes laikā netiek pieļauta līgumcenas maiņa, pamatojoties uz izmaksu pieaugumu. 

	Citas prasības

	3.11. Citi dokumenti
	Pretendents iesniedz citus ar piedāvājumu saistītus dokumentus, lai apliecinātu atbilstību nolikumā noteiktajām prasībām.



4. SADAĻA
VĒRTĒŠANAS NOSACĪJUMI
4.1. Piedāvājumu noformējuma pārbaudi, pretendentu atlasi un piedāvājumu vērtēšanu Komisija veic slēgtā sēdē. Komisija veic iesniegto piedāvājumu vērtēšanu – pretendentu piedāvājumu noformējuma pārbaudi, pretendentu atlases, tehnisko un finanšu daļu atbilstības pārbaudi un veic piedāvājuma izvēli.
4.2. Piedāvājumu noformējuma pārbaudes, pretendentu atlases un piedāvājumu vērtēšanas laikā Komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājuma noformējuma pārbaudē, pretendentu atlasē un piedāvājumu vērtēšanā.
4.3. Komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības, visiem piedāvājumiem pirms tam pārbaudot aritmētisko kļūdu neesamību (kļūdu labojumi tiek veikti, uzskatot, ka pareizi ir norādīta vienības cena).
4.4. Ja Komisijai rodas šaubas par iesniegtā dokumenta atvasinājuma autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta atvasinājumu. 
4.5. Piedāvājumu vērtēšanas gaitā Komisija ir tiesīga pieprasīt, lai tiek izskaidrota piedāvājumā iekļautā informācija.
4.6. Ja Komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde. 
4.7. Ja pretendents neiesniedz Komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas ir iekļauti piedāvājumā.
4.8. Piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai Komisija var pieaicināt ekspertu.
4.9. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam.
4.10. Ekspertam ir tiesības iepazīties ar piedāvājumiem, kā arī lūgt Komisiju pieprasīt no pretendenta papildu informāciju, kas ir nepieciešama atzinuma sagatavošanai.
4.11. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai.
4.12. Ja Komisija konstatē, ka pretendents neatbilst Nolikumā izvirzītajām kvalifikācijas prasībām vai pretendenta tehniskais un/vai finanšu piedāvājums neatbilst Nolikumā izvirzītajā prasībām Komisijai ir tiesības noraidīt pretendentu vai pretendenta piedāvājumu un neizskatīt to nākamajā izvērtēšanas posmā.
4.13. Lai pārbaudītu, vai uz pretendentu neattiecas PIL 42. panta otrajā daļā noteiktie izslēgšanas noteikumi, Komisija rīkojas atbilstoši PIL 42. panta nosacījumiem. Ja kandidāts vai personālsabiedrības biedrs, ja kandidāts ir personālsabiedrība, atbilst PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajam izslēgšanas gadījumam, kandidāts norāda to pieteikumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personāla vadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē. Komisija uzticamības nodrošināšanai iesniegtos pierādījumus vērtē atbilstoši PIL 43. pantā noteiktajam. 
4.14. Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā Sankciju likuma 11.1 panta pirmajā daļā minēto apstākļu dēļ, Komisija rīkojas atbilstoši Sankciju likuma 11.1 panta trešajā un/vai ceturtajā daļā noteiktajam. Ja attiecībā uz pretendentu vai Sankciju likuma 11.1 panta pirmajā daļā minētajām personām ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras kavē līguma izpildi, tas ir izslēdzams no dalības līguma slēgšanas tiesību piešķiršanas procedūrā.
4.15. 3 (trīs) darba dienu laikā pēc lēmuma pieņemšanas Komisija informē visus pretendentus par pieņemto lēmumu. Informācija tiks nosūtīta uz pieteikumā norādīto elektroniskā pasta adresi, izmantojot drošu elektronisko parakstu vai pievienojot elektroniskajam pastam skenētu dokumentu.
4.16. Gadījumā, ja iepirkumam tiks iesniegts tikai viens piedāvājums, kas pilnībā atbildīs Nolikuma prasībām un paredzētajiem finanšu līdzekļiem, Atklāts konkurss tiks pārtraukts.

5. SADAĻA
PIEDĀVĀJUMA IZVĒLES KRITĒRIJS
5.1. Pēc pretendentu atlases, tehnisko un finanšu piedāvājumu pārbaudes Komisija vērtē prasībām atbilstošos piedāvājumus pēc saimnieciski visizdevīgākā piedāvājuma noteikšanas kritērijiem.
5.2. Saimnieciski izdevīgāko piedāvājumu, kur vienīgais vērtēšanas kritērijs ir zemākā cena, jo būvuzraudzība jāveic saskaņā ar Darba uzdevumu un Paskaidrojuma rakstu, kura ir detalizēta un citiem saimnieciski izdevīgākā piedāvājuma kritērijiem nav būtiskas nozīmes piedāvājuma izvēlē.
5.3. Ja atbilstoši noteiktajam piedāvājuma izvērtēšanas kritērijam divu vai vairāku pretendentu piedāvājumu novērtējums ir vienāds, tiek veikta atklāta izloze par iepirkuma līguma slēgšanas tiesību piešķiršanu, ievērojot šādu izlozes kārtību:
5.3.1. uz izlozi tiek aicināti pretendenti, kuru piedāvājums pēc 5.2. punkta izvērtēšanas ir vienāds;
5.3.2. ja pretendents neierodas uz izlozi, tā norit bez pretendenta klātbūtnes;
5.3.3. izlozi uzsāk tas pretendents (vai viņa vietā – Komisija, ja pretendents nav ieradies), kurš piedāvājumu iesniedzis pirmais;
5.3.4. atklātā izlozē piedalās Komisijas locekļi un jebkurš interesents;
5.3.5. izlozes gaitu protokolē;
5.3.6. iepirkuma līguma slēgšanas tiesības piešķir pretendentam, kurš izlozējis aizvērtu aploksni, kurā iekļauta norāde par līguma slēgšanas tiesību piešķiršanu.

6. SADAĻA
PIEDĀVĀJUMA NORAIDĪŠANA
6.1. Piedāvājums tiek noraidīts, ja pretendents neatbilst nolikumā norādītajām kvalifikācijas prasībām, nav iesniedzis kādu no prasītajiem dokumentiem, sniedzis nepatiesas ziņas par sevi, nav noformējis piedāvājumu atbilstoši nolikumam.
6.2. Iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas locekļi, iepirkuma komisijas sekretārs un eksperti ir saistīti ar pretendentu PIL 25. panta pirmās vai otrās daļas izpratnē vai ir ieinteresēti kāda pretendenta izvēlē, un Pasūtītājam nav iespējams novērst šo situāciju ar mazāk pretendentu ierobežojošiem pasākumiem.

7. SADAĻA
IEPIRKUMA LĪGUMA SLĒGŠANA UN GROZĪŠANA
7.1. Iepirkuma līgumu ar izraudzīto pretendentu slēdz ne agrāk kā nākamajā darbadienā pēc PIL 60. panta septītajā daļā norādītā nogaidīšanas termiņa beigām, ja Iepirkumu uzraudzības birojā nav PIL 68. pantā noteiktajā kārtībā iesniegts iesniegums par iepirkuma procedūras pārkāpumiem. 
7.2. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu un saskaņā ar Nolikuma noteikumiem un iepirkuma līguma projektu (10. pielikums).
7.3. Ja pretendentam ir iebildumi par Nolikumam pievienotā iepirkuma līguma projekta nosacījumiem, tie ir jāiesniedz rakstiski Nolikumā noteiktajā kārtībā.
7.4. Pretendentam, kuram piešķirtas līguma slēgšanas tiesības, 15 (piecpadsmit) dienu laikā no Pasūtītāja nosūtītā uzaicinājuma parakstīt iepirkuma līgumu nosūtīšanas dienas, bet ne vēlāk kā uzsākot iepirkuma līguma izpildi, jāiesniedz pakalpojumu sniegšanā iesaistīto apakšuzņēmēju (ja tādus plānots iesaistīt) saraksts, kurā jānorāda apakšuzņēmēja nosaukums, kontaktinformācija un to pārstāvēttiesīgā persona, ciktāl minētā informācija ir zināma; sarakstā jānorāda arī apakšuzņēmēju apakšuzņēmēji. 
7.5. Izraudzītajam pretendentam iepirkuma līgums jāparaksta ne vēlāk kā 5 (piecu) darbdienu laikā no attiecīga uzaicinājuma nosūtīšanas dienas. Ja pretendents iepriekš minētajā termiņā Pasūtītājam neiesniedz parakstītu iepirkuma līgumu, tas tiek uzskatīts par atteikumu slēgt iepirkuma līgumu.
7.6. Ja izraudzītais pretendents atsakās slēgt iepirkuma līgumu ar Pasūtītāju, Komisija var pieņemt lēmumu slēgt Līgumu ar nākamo pretendentu, kura piedāvājums atbilst Nolikuma prasībām un ir nākamais piedāvājums ar viszemāko cenu EUR bez PVN.
7.7. Pirms lēmuma pieņemšanas par līguma noslēgšanu ar nākamo pretendentu, kurš piedāvājis zemāko cenu, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja nepieciešams, Komisija ir tiesīga pieprasīt no nākamā pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, Komisija pieņem lēmumu pārtraukt iepirkuma procedūru, neizvēloties nevienu piedāvājumu.
7.8. Iepirkuma līguma grozījumi ir pieļaujami tikai tad, ja tie veikti ievērojot PIL 61. pantā noteikto.
7.9. Saskaņā ar PIL 60. panta desmito daļu desmit darbdienu laikā pēc tam, kad stājas spēkā līgums vai tā grozījumi, Pasūtītājs savā pircēja profilā EIS ievieto attiecīgo līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Līguma un tā grozījumu teksts ir pieejams Pasūtītāja profilā visā līguma darbības laikā, bet ne mazāk kā 10 (desmit) gadus pēc līguma spēkā stāšanās dienas, kā arī glabā piedāvājuma orģinālus 10 (desmit) gadus pēc iepirkuma līguma noslēgšanas.
7.10. Līguma darbības laikā nedrīkst tikt veikti būtiski līguma grozījumi, izņemot PIL 61. panta trešajā un piektajā daļā noteiktos gadījumus. 
7.11. Par būtiskiem līguma grozījumiem ir atzīstami tādi grozījumi, kas atbilst PIL 61. panta otrās daļas regulējumam.
7.12. Līguma grozījumi var tikt izdarīti arī PIL 61. panta trešās daļas 1. punktā paredzētajos gadījumos.

8.  SADAĻA
IEPIRKUMA KOMISIJAS TIESĪBAS UN PIENĀKUMI
8.1. Rakstiski pieprasīt, lai pretendents vai kompetenta institūcija izskaidro vai papildina piedāvājumā iesniegtajos dokumentos ietverto informāciju, ja Komisija konstatē, ka iesniegtajos dokumentos ietvertā informācija ir neskaidra vai nepilnīga.
8.2. Pārbaudīt visu pretendentu sniegto ziņu patiesumu.
8.3. Pārbaudīt un/vai iegūt nepieciešamo informāciju kompetentā institūcijā, t.sk., no atsauksmju sniedzējiem, datubāzēs vai no citiem avotiem.
8.4. Pieaicināt Komisijas darbā speciālistus vai ekspertus ar padomdevēja tiesībām.
8.5. Veikt citas darbības saskaņā ar PIL, Nolikumu un normatīvajiem aktiem.
8.6. Izskatīt pretendentu iesniegtos piedāvājumus, kas iesniegti noteiktajā piedāvājumu iesniegšanas termiņā, novērtēt to atbilstību Nolikuma prasībām.
8.7. Pieņemt lēmumus.

9.  SADAĻA
PRETENDENTA TIESĪBAS UN PIENĀKUMI
9.1. Pieprasīt papildu informāciju par Nolikumu.
9.2. Veikt citas darbības saskaņā ar PIL, normatīvajiem aktiem un Nolikumu.
9.3. Līdz ar piedāvājuma iesniegšanu, ievērot visus Nolikumā minētos noteikumus.
9.4. Laikus pieprasīt Komisijai papildu informāciju par Nolikumu, iesniedzot pieprasījumu.
9.5. Veidot piegādātāju apvienības un iesniegt vienu kopēju piedāvājumu konkursā.
9.6. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
9.7. Saņemot Nolikumu, sekot līdzi turpmākajām izmaiņām Nolikumā, kā arī Komisijas sniegtajām atbildēm uz ieinteresēto pretendentu jautājumiem, kas publicētas EIS.
9.8. Sniegt patiesu informāciju.
9.9. Komisijas norādītajā termiņā, sniegt atbildes un paskaidrojumus uz Komisijas uzdotajiem jautājumiem par piedāvājumu.
9.10. Pēc Komisijas pieprasījuma, Komisijas norādītajā termiņā, rakstveidā sniegt informāciju par pretendenta piedāvājuma finanšu piedāvājumā norādītās cenas veidošanās mehānismu.
9.11. ievērot visus Nolikumā minētos noteikumus kā pamatu konkursa nosacījumu izpildei.

10.  SADAĻA
PERSONU DATU AIZSARDZĪBA
Pasūtītājs pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteiktajā kārtībā un noteikto laika periodu. 

11. SADAĻA
PIELIKUMI
Nolikumam pievienoti 8 (astoņi) pielikumi, kuri ir tā neatņemamas sastāvdaļas:
	1. pielikums
	Pretendenta pieteikums 

	2. pielikums
	Darba uzdevums

	3. pielikums
	Finanšu piedāvājums

	4. pielikums
	Pretendenta pieredzes saraksts

	5. pielikums
	Pretendenta speciālistu saraksts

	6. pielikums
	Apakšuzņēmēju un to apakšuzņēmēju saraksts

	7. pielikums
	Apakšuzņēmēja apliecinājums

	8. pielikums
	Līguma projekts


[bookmark: _Hlk170717436]
1. pielikums 
Atklāta konkursa “Būvuzraudzība publisko pasākumu vietas izveidei Pļavmuižā” Nolikumam

PRETENDENTA PIETEIKUMS
atklātam konkursam “Būvuzraudzība publisko pasākumu vietas izveidei Pļavmuižā”,
identifikācijas Nr. TNP 2024/48

Iepazinušies ar atklāta konkursa “Būvuzraudzība publisko pasākumu vietas izveidei Pļavmuižā”,  identifikācijas Nr. TNP 2024/48, dokumentāciju, mēs, apakšā parakstījušies, piesakāmies piedalīties atklātā konkursā, iesniedzam piedāvājumu un:
1. Apliecinām, ka esam iepazinušies ar visiem atklāta konkursa dokumentiem, atklāta konkursa noteikumi ir skaidri un saprotami, un garantējam Nolikuma prasību izpildi.
1. Apliecinām, ka mūsu rīcībā ir visi tehniskie un personāla resursi, lai kvalitatīvi un savlaicīgi nodrošinātu Pasūtītājam nepieciešamo pakalpojumu.
1. Apliecinām, ka esam iepazinušies ar atklāta konkursa apjomu un izpētījuši apstākļus, kas varētu ietekmēt šī pakalpojuma izpildi un samaksas noteikšanu par pakalpojuma izpildi, tajā skaitā, transporta iespējas, piegādes vietas atrašanos, tiesību normas, darbaspēka izmantošanas nosacījumus, kā arī iespējas izmantot citus pakalpojumus, un ņēmām tos vērā, nosakot Līgumā minēto samaksu par pakalpojuma izpildi – līgumcenu. Līgumcenu un pakalpojuma izpildes termiņus nevar ietekmēt iepriekš minētie pakalpojuma izpildes apstākļi. 
1. Apliecinām, ka visa mūsu piedāvājumā sniegtā informācija ir patiesa un nepastāv nekādi šķēršļi mūsu dalībai šajā atklātā konkursā.
1. Visas iesniegtās dokumentu atvasinājumi atbilst oriģinālam, sniegtā informācija un dati ir patiesi.
1. Pretendents norāda, kādu informāciju nodod kā komercnoslēpumu un kādu kā konfidenciālu informāciju (ja tāda ir) ______________.
1. Informējam, ka esam iesnieguši piedāvājumu neatkarīgi no konkurentiem[footnoteRef:3]1  un bez konsultācijām, līgumiem vai vienošanām. Mums ne ar vienu konkurentu nav bijusi saziņa attiecībā uz: [3: 1 Šī apliecinājuma kontekstā ar terminu “konkurents” apzīmē jebkuru fizisku vai juridisku personu, kura nav Pretendents un kura: 1) iesniedz piedāvājumu šim iepirkumam; 2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam.] 

7.1. cenām;
7.2. cenas aprēķināšanas metodēm, faktoriem (apstākļiem) vai formulām;
7.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu);
7.4. tādu piedāvājuma iesniegšanu, kas neatbilst iepirkuma prasībām;
7.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.
1. Apliecinām, ka neesam apzināti, tieši vai netieši atklājuši un neatklāsim piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas.
1. Apzināmies, ka Konkurences likumā noteikta atbildība par aizliegtām vienošanām, paredzot naudas sodu līdz 10 % apmēram no pārkāpēja pēdējā finanšu gada neto apgrozījuma un pretendentam var tikt piemērota izslēgšana no dalības iepirkuma procedūrā.
1. Nodrošināsim, ka saskaņā ar Ministru kabineta 2014. gada 19. augusta noteikumu Nr. 500 “Vispārīgie būvnoteikumi” 118. punktu  būvuzraudzību veiks tikai no būvdarbu veicēja un būvprojekta izstrādātāja neatkarīgs būvkomersants, un par būvuzraugu nebūs persona, kurai ir darba attiecības ar būvkomersantu, kas veic piegādes uzraugāmajam objektam.
1. Pretendenta statuss:
	☐	Mazais uzņēmums (nodarbinātas mazāk nekā 50 personas un gada apgrozījums un/vai gada bilance kopā nepārsniedz 10 miljonus euro)

	☐	Vidējais uzņēmums (nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro).



	Pretendents:
	

	Reģistrācijas nr. vai personas kods: 
	

	Juridiskā adrese:
	

	Oficiālā e-pasta adrese:
	

	Kontaktpersona:
	

	Kontaktpersonas tālrunis un e‑pasts:
	

	Bankas nosaukums, filiāle:
	

	Bankas kods:
	

	Norēķinu konts:
	

	Vārds, uzvārds:
	

	Amats:
	









Atklāta konkursa
“Būvuzraudzība publisko pasākumu vietas izveidei Pļavmuižā” Nolikuma

2. pielikums

DARBA UZDEVUMS

ATSEVIŠĶS WORD FAILS
[bookmark: _Hlk170717457]
3. pielikums 
Atklāta konkursa “Būvuzraudzība publisko pasākumu vietas izveidei Pļavmuižā” Nolikumam 

FINANŠU PIEDĀVĀJUMS

	Atklāta konkursa nosaukums
	Būvuzraudzība publisko pasākumu vietas izveidei Pļavmuižā

	Identifikācijas numurs
	TNP 2024/48



IESNIEDZA
	Pretendenta nosaukums
	

	Rekvizīti
	



KONTAKTPERSONA
	Vārds, uzvārds, ieņemamais amats
	

	Juridiskā adrese
	

	Tālrunis 
	

	e-pasta adrese
	



1. Esam iepazinušies ar atklāta konkursa “Būvuzraudzība publisko pasākumu vietas izveidei Pļavmuižā”, identifikācijas Nr. TNP 2024/48, dokumentāciju un piedāvājam sniegt būvuzraudzības pakalpojumu saskaņā ar atklāta konkursa noteikumiem un dokumentu prasībām, par kopējo līgumcenu:
	Atklāta konkursa nosaukums
	Summa EUR
bez PVN

	Būvuzraudzība publisko pasākumu vietas izveidei Pļavmuižā
	

	 Kopējā summa EUR (bez PVN)
	

	PVN 21%
	

	Līguma summa KOPĀ EUR
	



2. Apliecinām, ka Finanšu piedāvājumā piedāvātajā cenā iekļautas visas ar pakalpojuma sniegšanu saistītās izmaksas, tai skaitā algas, kancelejas, komunālie, transporta, komunikāciju uzturēšanas izdevumi, visas ar pakalpojuma plānošanu, sniegšanu, kontroli tieši un netieši saistītās izmaksas, kā arī peļņa, apdrošināšana, iespējamie riski (to novēršanas vai mazināšanas) un citas iespējamās ar pakalpojuma sniegšanu saistītās izmaksas, ietverot visus piemērojamos nodokļus, izņemot pievienotās vērtības nodokli. Pretendents apzinās, ka tam nebūs tiesību prasīt piedāvātās līgumcenas paaugstināšanu un pasūtītājs nemaksās vairāk, nekā noteiktā līgumcena, par ko noslēgts līgums.

	Amats, vārds, uzvārds
(pretendenta pārstāvja vai pilnvarotās personas)
	

	Paraksts
	



[bookmark: _Hlk114230950]
[bookmark: _Hlk123220292]

[bookmark: _Hlk125105303][bookmark: _Hlk170717480]4. pielikums 
Atklāta konkursa “Būvuzraudzība publisko pasākumu vietas izveidei Pļavmuižā” Nolikumam

PRETENDENTA PIEREDZES SARAKSTS

	Atklāta konkursa nosaukums
	Būvuzraudzība publisko pasākumu vietas izveidei Pļavmuižā

	Identifikācijas numurs
	TNP 2024/48

	Pretendenta nosaukums
	

	Reģistrācijas numurs
	



PAKALPOJUMU SARAKSTS, KAS APLIECINA PRETENDENTA PIEREDZI DARBU VEIKŠANĀ

Pakalpojumu saraksts, kas apliecina pretendenta pieredzi darbu veikšanā saskaņā ar Nolikuma 3.5. punktu:
	Nr.
p.k.
	Pretendenta pieredze atbilstoši Nolikuma 3.5. punktam (līguma priekšmets, objekta nosaukums, adrese)
	Pasūtītāja nosaukums, kontaktpersona, tālrunis
	Līguma ietvaros veiktie darbi 
	Cita informācija, kura nepieciešama, lai Pasūtītājs varētu izvērtēt norādītā objekta atbilstību nolikumā noteiktajām prasībām (laika posms, kad veikta būvuzraudzība, objekta ekspluatācijā nodošanas datums u.tml.)

	1.
	
	
	
	

	…
	
	
	
	



Ar šo uzņemos pilnu atbildību par apliecinājumā ietverto informāciju, atbilstību nolikuma prasībām. Sniegtā informācija un dati ir patiesi.

	[bookmark: _Hlk114230999]Amats, vārds, uzvārds
(pretendenta pārstāvja vai pilnvarotās personas)
	

	Paraksts
	




[bookmark: _Hlk170717513]5. pielikums 
Atklāta konkursa “Būvuzraudzība publisko pasākumu vietas izveidei Pļavmuižā” Nolikumam

PRETENDENTA SPECIĀLISTU SARAKSTS

	Atklāta konkursa nosaukums
	Būvuzraudzība publisko pasākumu vietas izveidei Pļavmuižā

	Identifikācijas numurs
	TNP 2024/48

	Pretendenta nosaukums
	

	Reģistrācijas numurs
	



Atklātā konkursā paredzētās būvuzraudzības veikšanai tiks nodrošināti šādi speciālisti atbilstoši Nolikuma 3.6. punktam:
	Specialitāte
	Speciālista vārds, uzvārds
	Persona (uzņēmums), kuru pārstāv *
	Līgumattiecību pamats **

	Atbildīgais būvuzraugs (sertificēts speciālists ceļu būvdarbu vadīšanā un / vai būvuzraudzībā)
	
	
	


* Norāda, vai piesaistītais speciālists ir:
A – pretendenta (piegādātāja vai piegādātāju apvienības) darbinieks; 
B – apakšuzņēmēja – komersanta darbinieks;
C – apakšuzņēmējs – persona, kura ir saimnieciskās darbības veicējs, un tiks piesaistīta uz atsevišķa līguma pamata konkrētā iepirkuma līguma izpildē.
** Norāda, uz kāda līguma pamata speciālists piedāvājuma iesniegšanas brīdī ir piesaistīts personai, kuru pārstāv:
A – darba līgums,
B – uzņēmuma līgums,
C – cits (norādīt, kāds).


	Amats, vārds, uzvārds
(pretendenta pārstāvja vai pilnvarotās personas)
	

	Paraksts
	



[bookmark: _Hlk170717622][bookmark: _Hlk170717631]6. pielikums 
Atklāta konkursa “Būvuzraudzība publisko pasākumu vietas izveidei Pļavmuižā” Nolikumam

APAKŠUZŅĒMĒJU UN TO APAKŠUZŅĒMĒJU SARAKSTS

	Atklāta konkursa nosaukums
	Būvuzraudzība publisko pasākumu vietas izveidei Pļavmuižā

	Identifikācijas numurs
	TNP 2024/48

	Pretendenta nosaukums
	

	Reģistrācijas numurs
	



	
Nr.
p.k.
	Apakšuzņēmēja nosaukums, amatpersona un kontaktinformācija
	Veicamā pakalpojuma daļa
	Pretendents balstās uz apakšuzņēmēja iespējām savas kvalifikācijas apliecināšanai
(Jā / Nē)


	
	
	Veicamās pakalpojuma daļas nosaukums
	Vērtība
(EUR)
	

	1.
	
	
	
	

	2.
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	Kopā 
	
	
	



Gadījumā, ja apakšuzņēmējs plāno piesaistīt apakšuzņēmēju, tad papildus šai tabulai norāda šādu informāciju par apakšuzņēmēja apakšuzņēmēju:

apakšuzņēmējs___________________(nosaukums) plāno piesaistīt līguma izpildē apakšuzņēmēju: _______________(nosaukums),______________(reģistrācijas Nr.).

Apliecinu, ka sniegtās ziņas ir patiesas.

	Amats, vārds, uzvārds
(pretendenta pārstāvja vai pilnvarotās personas)
	

	Paraksts
	




[bookmark: _Hlk170717672][bookmark: _Hlk114231048]7. pielikums 
Atklāta konkursa “Būvuzraudzība publisko pasākumu vietas izveidei Pļavmuižā” Nolikumam

APAKŠUZŅĒMĒJA APLIECINĀJUMS
atklātam konkursam “Būvuzraudzība publisko pasākumu vietas izveidei Pļavmuižā”,
identifikācijas Nr. TNP 2024/48

Ar šo <Apakšuzņēmēja nosaukums vai vārds un uzvārds (ja apakšuzņēmējs ir fiziska persona), reģistrācijas numurs vai personas kods (ja apakšuzņēmējs ir fiziska persona) un adrese> apliecina, ka:

1. piekrīt piedalīties Talsu novada pašvaldības, reģ. nr. 90009113532 (turpmāk – Pasūtītājs) organizētajā atklātā konkursā “Būvuzraudzība publisko pasākumu vietas izveidei Pļavmuižā”, identifikācijas Nr. TNP 2024/48, kā <pretendenta nosaukums, reģistrācijas numurs un adrese> (turpmāk – pretendents) apakšuzņēmējs;
2. gadījumā, ja ar pretendentu tiek noslēgts iepirkuma līgums, apņemas:

a) veikt šādas piegādes un/vai sniegt šādus pakalpojumus:
< īss apraksts atbilstoši Apakšuzņēmējiem nododamo resursu sarakstā norādītajam >;

b) nodot pretendentam šādus resursus:
<īss pretendentam nododamo resursu tehniskā aprīkojuma u.tml.) apraksts>.

Apakšuzņēmēja statuss:
	☐	Mazais uzņēmums (nodarbinātas mazāk nekā 50 personas un gada apgrozījums un/vai gada bilance kopā nepārsniedz 10 miljonus euro)

	☐	Vidējais uzņēmums (nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro).



	Amats, vārds, uzvārds
(apakšuzņēmēja pārstāvja vai  pilnvarotās personas)
	

	Paraksts
	




	 










Atklāta konkursa “Būvuzraudzība publisko pasākumu vietas izveidei Pļavmuižā” Nolikuma

8. pielikums

LĪGUMA PROJEKTS

ATSEVIŠĶS WORD FAILS

